paragraph_text: Bradfordov zakon je termin kojeg je prvobitno opisao Samuel C. Bradford 1934. godine, koji procjenjuje eksponencijalno padanje prinosa za proširenje pretrage referenci u znanstvenim časopisima. Jedna formulacija je ta da ako su znanstveni časopisi svrstani u niz prema opadajućoj produktivnosti članaka o određenom predmetu, oni se mogu podijeliti na nukleus periodike prvenstveno posvećen tom predmetu i na nekoliko grupa ili zona što sadržavaju isti broj članaka kao i nukleus, a pritom će broj časopisa u nukleusu i u zonama što slijede biti u omjeru 1:n:n².